paragraph_text: More u Kvarnerskom zaljevu je razmjerno dublje od otvorenoga gornjeg Jadrana (30–60&nbsp;m) kojeg obilnim muljem zasipaju Po i druge talijanske rijeke. Naprotiv, oko Kvarnera nema većih rijeka, a dna su dijelom strmija i kamenita, i zato je najveća dubina sjevernog Jadrana -128&nbsp;m, u kanalu Krušija između Plavnika i Cresa. Druge dubine preko 100&nbsp;m još se nalaze i uz otoke Rab (-112&nbsp;m), Prvić (-109&nbsp;m), Goli otok (-103&nbsp;m), itd.